Sentabr oyida O‘zbekistonda qancha nikohdan ajrashish holatlari qayd etilgani to‘g‘risida ma’lumot berildi. 2022 yilning sentabr oyida respublika bo‘yicha 3839 ta nikohdan ajrashish holatlari FHDYo organlarida qayd etilgan. Davlat statistika qo‘mitasining dastlabki ma’lumotlariga ko‘ra, bu ko‘rsatkich o‘tgan yilning mos davri bilan solishtirilganda 477 taga ko‘paygan. Hududlar kesimida ajralishlar soni eng ko‘p Farg‘ona viloyati qayd etildi – 516 ta holat. Undan keyingi o‘rinlardan mos ravishda 471 ta hamda 456 ta ajrashish holatlari kuzatilgan Toshkent shahri va Toshkent viloyati joy oldi. Ushbu ko‘rsatkich qolgan hududlar kesimida quyidagicha ko‘rinish oldi: Andijon viloyati – 409 ta;   Namangan viloyati – 354 ta;   Samarqand viloyati – 310 ta;   Surxondaryo viloyati – 219 ta;   Qashqadaryo viloyati – 210 ta;   Buxoro viloyati – 181 ta;   Qoraqalpog‘iston R. – 178 ta;   Sirdaryo viloyati – 159 ta;   Xorazm viloyati – 147 ta;   Jizzax viloyati – 119 ta;   Navoiy viloyati – 110 ta.